laion/Wikipedia-Exotic huggingface dataset:
ვიბორგი (დანია)

ვიბორგი (დან. Viborg) — ქალაქი დანიაში, ცენტრალურ იუტლანდიაში. ვიბორგის მუნიციპალიტეტისა და ცენტრალური იუტლანდიის ადმინისტრაციული ცენტრი, მდებარეობს რეგიონის ჩრდილოეთით. ვიბორგში ფუნქციონირებს იუტლანდიის უზენაესი სასამართლო. ვიბორგის მუნიციპალიტეტი დანიის სიდიდით მეორე მუნიციპალიტეტია, რომელიც მოიცავს ქვეყნის მთლიანი მიწის ფართობის 3.3%-ს. საკუთრივ ქალაქის ფართობია (კომუნის ტერიტორიის გამოკლებით) — 1474,05 კმ². ქალაქის მოსახლეობა შეადგენს 42 234 ადამიანს (2023 წლის მონაცემებით). ვიბორგი დანიის ერთ-ერთი უძველესი ქალაქია, ვიკინგების ნამოსახლარები VIII საუკუნით თარიღდება. ცენტრალურმა მდებარეობამ შუა საუკუნეებში ქალაქს უდიდესი სტრატეგიული მნიშვნელობა შესძინა, მნიშვნელოვანი იყო მისი როლი პოლიტიკური და რელიგიური თვალსაზრისითაც. ერთ დროს, ვიბორგში აღმართული იყო ციხესიმაგრე. სახელი მომდინარეობს ორი სიტყვის შერწყმის შედეგად ვიი (Wii) ნიშნავს წმინდა დგილს, ბერგ (berg) კი ბორცვს. ქალაქი ცნობილია თავისი საკათედრო ტაძრით, რომლის მშენებლობაც 1130 წელს დაიწყო და 50 წელი გაგრძელდა. მისი შენობა მთლიანად დაიწვა და რამდენჯერმე აღადგინეს, ბოლოჯერ 1864–1876 წლებში. თავდაპირველი ტაძრიდან შემორჩენილია მხოლოდ მისი საძვალე. ტაძარი ცნობილია დანიელი მხატვრის იოაკიმ სკოვგაარდის (1856–1933) ბიბლიურ სიუჟეტებზე შექმნილი ფრესკებით. ტაძრის გვერდითვე მდებარეობს სკოვგაარდის მუზეუმი, რომელიც 1937 წელს დაარსდა. პროტესტანტული რეფორმაციის დაწყებამდე ვიბორგში მდებარეობდა ხუთი მონასტერი, დაახლოებით 12 სამრევლო ეკლესია, რამდენიმე სამლოცველო და თავად საკათედრო ტაძარი, რომელთაგან დღესდღეობით მხოლოდ საკათედრო ტაძარი და ფრანცისკანელთა და დომინიკელთა მონასტრების რამდენიმე ნაშთიღაა შემორჩენილი. კათედრალი სკოვგაარდის მუზეუმი წმინდა კიელდი (ლათ. Chetillus, Ketillus, დან. Keld, Kjeld, Ketil; 1100–1150) — მე-12 საუკუნის დანიელი სასულიერო პირი. მას თაყვანს სცემენ როგორც წმინდანს დანიაში, როგორც კათოლიკეები, ასევე დანიელი ლუთერანები. წმინდანად შერაცხეს 1188 წელს. ნილს კაასი (დან. Niels Kaas; 1534–1594) — დანიელი სახელმწიფო მოღვაწე და პოლიტიკოსი, დანიის კანცლერი (1573–1594). დანიისა და ნორვეგიის რეგენტი. კოპენჰაგენის უნივერსიტეტის რექტორი. ვიტუს პედერსენ ბერინგი (დან. Vitus Pedersen Bering; 1617–1675) — დანიელი პოეტი (წერდა ლათინურად) და ისტორიკოსი. კარლ გოტლობ რაფნი (დან. Carl Gottlob Rafn; 1769–1808) — დანიელი მეცნიერი (ბოტანიკოსი, ექიმი, ფიზიკოსი, ქიმიკოსი, მინერალოგი) და საჯარო მოხელე. გუდრუნ ჰოულბერგი (დან. Gudrun Houlberg; 1889–1940) — დანიელი მსახიობი, ითამაშა 40-ზე მეტ ფილმში 1910-დან 1934 წლამდე. ოლაფ ვიგჰორსტი (დან. Olaf Wieghorst; 1899–1988) — დანიელი მხატვარი, ფერმწერი. მორტენ ლუნდი (დან. Morten Lund; დ. 13 სექტემბერი, 1972) — მუსიკოსი, ჯაზის შემსრულებელი დანიელი დრამერი. ჰენრიკ დალსგარდი (დან. Henrik Dalsgaard; დ. 27 ივლისი, 1989) — დანიელი ფეხბურთელი, მცველი. 2018 წლის მსოფლიო ჩემპიონატის მონაწილე დანიის ეროვნული ნაკრების შემადგენლობაში. დანიის ქალაქების სია Viborgs Historie Viborgs hjemmeside Dansk Center for Byhistorie - Viborg ↑ Fakta om Viborg Kommune // viborg.dk ↑ Viborg History // viborghistorie.dk ↑ Skovgaard Museet // skovgaardmuseet.dk
ჰელვეციური შარიაჟი

ჰელვეციური შარიაჟი (გერმ. Helvetisches System) — შარიაჟების სერია ალპების დასავლეთ ნაწილში, ჰელვეციური ზონის ნაწილი. შედგება მეზოზოური ასაკის კირქვების, ფიქლებისა და მერგელებისაგან, რომლებიც თავდაპირველად აკუმულირებული იყვნენ ევროპის კონტინენტის სამხრეთ მატერიკულ მხარეზე. ალპური დანაოჭების დროს შეცოცება განიცადეს ჩრდილოეთის მიმართულებით და ამავდროულად ექვემდებარებოდნენ შიდა დეფორმაციას ნაწევებისა და შეცოცების სახით. გავრცელებულია აარისა და მონბლანის მასივებზე და სხვ. M. P. Gwinner: Geologie der Alpen. 2. Auflage. Schweizerbart, Stuttgart 1978, ISBN 978-3-510-65315-7.
კეგე

კეგე (დან. Køge) — ქალაქი და საზღვაო პორტი დანიაში, კუნძულ ზელანდიაზე, კოპენჰაგენიდან 39 კმ-ით სამხრეთ-დასავლეთით. წარმოადგენს კეგეს მუნიციპალიტეტის უმთავრეს ქალაქს. 2012 წლის მონაცემებით, ურბანულ არეალში 35 295 ადამიანი ცხოვრობს. ბუნებრივმა ნავსადგომმა და სტრატეგიულმა მდებარეობამ კეგეს საბაზრო ქალაქად ჩამოყალიბებას შეუქყო ხელი. დღეისათვის, კარგადაა შემონახული ქალაქის ძველი ნაწილი, სადაც უამრავი ნახევრად ხის სახლია. კეგე კოპანჰაგენის მეტროპოლიურ არეალშია მოქცეული და მას ტრამვაის სისტემით უკავშირდება. ქალაქის გავლით მიმდინარეობს ახალი სარკინიზგსო ხაზის მშენებლობა, რომელიც კოპენჰაგენსა და რინგსტედს დააგავშირებს, მშენებლობის დასრულება 2018 წლისთვისაა დაგეგმილი. შედეგად, კეგე დანიის სატრანსპორტო სისტემის კვანძად იქცევა. კეგე ოფიციალურად 1288 წელს დაარსდა, როდესაც ის საბაზრო ქალაქი გახდა, საეკლესიო ცენტრ ქალაქ როსკილეს საპირისპიროდ. შუა საუკუნეების გვიანდელ პერიოდში კეგე მნიშვნელოვანი სავაჭრო ქალაქი იყო. დანიის ქალაქების სია კეგეს ისტორიული რუკები ↑ BEF44: Population 1st January, by urban areas database from Statistics Denmark ↑ Køge-borgmester henrykt over ny jernbane. Danmarks Radio. დაარქივებულია ორიგინალიდან — 2010-05-21. ციტირების თარიღი: 2010-09-26. (დანიური)
გრიუნზეე

გრიუნზეე (გერმ. Grünsee) — მომცრო ტბა სამხრეთ გერმანიაში. მდებარეობს კენიგსზეეს სიახლოვეს, ზღვის დონიდან 1474 მ სიმაღლეზე. მიწისქვეშა გზით უკავშირდება კენიგსზეეს ტბას. მაქსიმალური სიღრმე 9,2 მ, საშუალო სიღრმე 5,2 მ. ფართობი 3.92 ჰა. კარსტული წარმოშობისაა. გერმანიის ტბების სია გრიუნზეე – ინფორმაცია[მკვდარი ბმული] (გერმანული) გრიუნზეე – ინფორმაცია (გერმანული)
დანიის მდინარეების სია

დანიის მდინარეები ქმნიან ხშირ ქსელს დანიის ვაკე ადგილებში. მდინარეები როგორც წესი წვიმის წყლით საზრდოობენ. მდინარეთა უმრავლესობა გამოსადეგარია ნაოსნობისთვის, რომლებიც უერტებიან დანიის მთავარ მდინარეს — გუდენას. დადიან მხოლოდ ტურისტული ხომალდები. გეოგრაფიულად ყველაზე მეტი მდინარე თავმოყრილია ბორცვიან რაიონებში ცენტრალური იუტლანდიაში. დანიის მდინარეების სია ასეთია: ვიკისაწყობში არის გვერდი თემაზე: დანიის მდინარეების სია ↑ Europos valstybių gamtinė geografija, Petras Lingė. Kronta, 2007 m., ISBN 978-9955-734-17-8
ძვ. წ. 148

ვიკისაწყობში არის გვერდი თემაზე: ძვ. წ. 148 მაკედონიაში იფეთქა ანტირომაულმა აჯანყებამ ანდრისკეს მეთაურობით.
გუდენო

გუდენას მდინარე (დან. Gudenåen) — დანიის უგრძესი მდინარე. მდებარეობს იუტლანდიაში. მიედინება 176 კმ-ზე ტინეტ-კრატიდან ვეილეს მუნიციპალიტეტში, ნორე-სნიდის და ტორინგ-ულდუმს შორის. გუდენა წარმოიქმნა 15 000 წლის წინ, უკანასკნელი გამყვინვარების დროს. დანიის მდინარეები
Wikitravel

Wikitravel — ტურისტული ინტერნეტ-გზამკვლევი, რომელიც ვიკი-ტექნოლოგიებზეა დაფუძნებული. გაეშვა 2003 წელს, ევან პროდრომუსა და მაიკლ ენ ჯენკინსის მიერ. 2006 წელს, სავაჭრო ნიშანი და სერვერები მედია-კომპანია Internet Brands-მა შეიძინა და მოგვიანებით, საიტზე რეკლამირება გააუმჯობესა. 2007 წელს, ვიკიტრეველმა Webby Award-ის ჯილდო მიიღო, როგორც საუკეთესო სამოგზაურო ვებ-გვერდმა. ამავე წელს, ვიკიტრეველის დამფუძნებლებმა დაიწყეს პროექტი Wikitravel Press, რომელიც საიტზე არსებულ სამოგზაურო გზამკვლევ მასალებს აქვეყნებს. პირველი დაბეჭდილი გზამკვლევი 2008 წლის 1 თებერვალს გამოვიდა. ვიკისაწყობში არის გვერდი თემაზე: Wikitravel მთავარი გვერდი (ინგლისური ვერსია) Wikitravel Press დაარქივებული 2013-01-21 საიტზე Wayback Machine. ↑ Turnbull, Giles (April 12, 2004). „The DIY travel guide“. BBC News. ციტირების თარიღი: April 4, 2011. ↑ O'Connell, Pamela LiCalzi (February 12, 2004). „Online Diary“. The New York Times. ციტირების თარიღი: April 4, 2011. ↑ Tedeschi, Bob (April 24, 2006). „Everyone's an Editor as Wiki Fever Spreads to Shopping Sites“. The New York Times. ციტირების თარიღი: April 4, 2011. ↑ Coyle, Jake (May 30, 2007). „On the Net: Web Sites to Travel By“. Fox News Channel. Associated Press. ციტირების თარიღი: April 4, 2011. ↑ Doctorow, Cory (February 19, 2008). „Wikitravel to publish up-to-the-month print editions of its guides“. Boing Boing. ციტირების თარიღი: April 4, 2011.
სუსა

სუსა (დან. Susåen) — მდინარე დანიაში. მდებარეობს კუნძულ ზელანდიაზე. სიგრძე 83 კმ. ერთვის მდინარე ტისტრაფს. დანიის მდინარეები
ძვ. წ. 150

ვიკისაწყობში არის გვერდი თემაზე: ძვ. წ. 150 სციპიონ აფრიკელი რომაელი კონსულის, ლუციუს ლიცინიუს ლუკულუსის ბრძანებით ნუმიდიაში მიემგზავრება, რათა ბაბუამისის, სციპიონ აფრიკელი უფროსის მეგობრიის, ნუმიდიის მეფე მასინისასგან სპილოები მიიღოს. სელევკიდების იმპერიის ახალი მეფე, ალექსანდრე ბალასი ეგვიპტის ფარაონის, პტოლემე VI ფილომეტერის ქალიშვილზე, კლეოპატრა თეაზე ქორწინდება. მითრიდატე IV ფილოპატორი — პონტოს სამეფოს მეფე პერისად III — ბოსფორის სამეფოს მმართველი
Cardamine bellidifolia

Cardamine bellidifolia (სინონ. Cardamine alpina) — მცენარეთა სახეობა კომბოსტოსებრთა ოჯახისა. სიმაღლე დაახლოებით 5 სმ აღწევს. მუქი-მომწვანო ფერის ფოთლები აქვს. მრავალწლოვანი შიშველი მცენარეებია. ღერო (0.5) 1-4 (10) სმ სიმაღლისაა. გვხვდება უმეტესწილად მაღალმთიანეთში, ქვიან ფერდობებზე, ზღვის დონიდან 2000 მეტრზე ზევით. გავრცელების არეალია: ევროპა, აზია, ჩრდილოეთი ამერიკა. ↑ Cardamine bellidifolia — The plant list — A working list of all plant species[მკვდარი ბმული] ↑ Cardamine bellidifolia — მორფოლოგიური აღწერა
ძვ. წ. 151

ვიკისაწყობში არის გვერდი თემაზე: ძვ. წ. 151 შუნგის იმპერიის მმართველი პუშიამიტრა შუნგას ვაჟი აგნიმიტრა ხდება. პუშიამიტრა შუნგა — იდოელი იმპერატორი და შუნგის დინასტიის დამფუძნებელი. ↑ Sinha, Binod (1977). History of the Shunga Dynasty. Bharatiya Publishing House.
ძვ. წ. 152

ვიკისაწყობში არის გვერდი თემაზე: ძვ. წ. 152 სელევკიდების ტახტის პრეტენდენტი, ალექსანდრე ბალასი იონათან მაკაბელს უკავშირდება და მეფე დემეტრიუს I სოტერზე უკეთეს პირობებს სთავაზობს. ალექსანდრე მას იერუსალიმში უმაღლეს ქურუმად დანიშვნას ჰპირდება. საპასუხოდ, ონათანი დემეტრიუსის მხარს აღარ უჭერს და ალექსანდრესთან კრავს კავშირს. ამით იონათან მაკაბელი ოჯახში პირველი ადამიანი ხდება, რომელსაც უმაღლეს ქურუმად დანიშვნის შანსი აქვს. მარკუს ემილიუს ლეპიდუსი — რომაელი სახელმწიფო მოხელე, კონსული, პონტიფექს მაქსიმუსი, ცენზორი. როგორც პრეტორი ძვ. წ. 191 წელს სიცილიას მართავფდა. მარკუს პორციუს კატონ ლიცინიანუსი — რომაელი იურისტი, მარკუს პორციუს კატონ უფროსის ვაჟი პირველი ცოლის, ლიცინიასგან.
კომბოსტოსებრნი

კომბოსტოსებრნი, ჯვაროსნები (ლათ. Cruciferae) — ორლებნიან მცენარეთა ოჯახი. ბალახები, იშვიათად ნახევრად ბუჩქები და ბუჩქებია. მორიგეობით განლაგებული ფოთლები აქვთ; ქვედა ფოთლები ხშირად ქმნის ფესვთანურ როზეტს. ნაყოფი ჭოტი ან ჭოტაკია, ყვავილედი მტევნისებრი ან ფარისებრია. კომბოსტოსებრნი ორად გაყოფილი ან ვარსკვლავისებრი, ზოგჯერ მარტივი ბეწვებით შებუსული ან სრულიად შიშველი მცენარეებია (შებუსვას მეტად დიდი მნიშვნელობა აქვს ოჯახის სისტემატიკისათვის). ოჯახი 380-მდე გვარის 3200-მდე სახეობას აერთიანებს. კომბოსტოსებრნი მეტწილად ჩრდილოეთ ნახევარსფეროში არიან გავრცელებული. სახეობათა მნიშვნელოვანი ჯგუფები გვხვდება ასევე თანამედროვე და უძველესი ხმელთაშუაზღვისპირეთის რეგიონშიც. საქართველოში კომბოსტოსებრნის 64 გვარის 180-მდე სახეობა იზრდება, მათ შორის ბევრი ლაკონიური ენდემია. ოჯახში მრავალი ბოსტნეული (კომბოსტო, ბოლოკი, თალგამი და სხვა), ზეთოვანი (რაფსი, შალგი და სხვა), სანელებელი (მდოგვი, პირშუშხა), თაფლოვანი, საღებავი და სხვა მცენარეა. ბევრია სარეველაც. ხინთიბიძე ლ., ქართული საბჭოთა ენციკლოპედია, ტ. 11, თბ., 1987. — გვ. 560.
გრენლანდიის გერბი

გრენლანდიის გერბი — დანიის ავტონომიური პროვინციის გრენლანდიის ოფიციალური სახელმწიფო სიმბოლო. გერბზე გამოსახულია თეთრი პოლარული დათვი ლურჯ ფონზე. პოლარული დათვი მკაცრი ზამთრის კლიმატის და ეროვნული ფაუნის სიმბოლოა, ხოლო ლურჯი ფონი აღნიშნავს ჩრდილოეთის ყინულოვან და ატლანტის ოკეანეს, რომელიც ყოველი მხრიდან გარს აკრავს კუნძულს. გერბის ავტორია გრენლანდიელი მხატვარი იენს როსინგი. გრენლანდია ფაქტები გრენლანდიის შესახებ დაარქივებული 1998-06-23 საიტზე Wayback Machine. დანიის გერბი გრენლანდიის ჰიმნი გრენლანდიის დროშა
ცერბერი (გვარი)

ცერბერი (ლათ. Cerberus) — გველების გვარი ანკარასებრთა ოჯახისა. მათი სიგრძე 1,3 მ აღწევს. კუდი გვერდებიდან ოდნავ შებრტყელებულია. შეფერილობა ზემოდან ნაცრისფერია, სუსტად გამოხატული შავი ლაქები აყრია ან განივი ზოლები დასდევს. ქვემოდან მუქნახატიანი ღია ყვითელია. გვარში 3 სახეობაა. გავრცელებული არიან სამხრეთ-აღმოსავლეთ აზიასა და ჩრდილოეთ ავსტრალიაში. ყველაზე უფრო ცნობილია Cerberus rhynchops. ბინადრობს მდინარეთა შესართავებსა და ლაგუნებში, როგორც მტკნარ, აგრეთვე მომლაშო მტკნარ წყალში. იკვებება თევზით. დედალი შობს 8-26 ნაშიერს. ქართული საბჭოთა ენციკლოპედია, ტ. 11, თბ., 1987. — გვ. 203.
ძვ. წ. 153

ვიკისაწყობში არის გვერდი თემაზე: ძვ. წ. 153 რომის ესპანურ პროვინციებში აჯანყება რომაელ კონსულებს ავალდებულებს, რომ სამსახური ტრადიციულ თარიღზე, 15 მარტზე ადრე დაიწყონ. ზოგიერთი წყაროს მიხედვით, აჯანყების შემდეგ 1 იანვარი რომაული კალენდრის პირველ დღედ გამოცხადდა. პრეტენდენტ ალექსანდრე ბალასის გაძლიერების შედეგად, დემეტრიუს I სოტერი იძულებულია მისი გარნიზონები იუდეაში გაიხმოს. იუდეაზე კონტროლის შესანარჩუნებლად იგი იონათა მაკაბელს არმიის რეკრუტირებისა და ქალაქ აკრიში სირიელების ტყვეების წაყვანას სთავაზობს. იონათანი მის პირობებს თანხმდება, რეზიდენცია იერუსალიმში გადააქვს და ქალაქის გამაგრებას იყებს. ძვ.წ. 143 წლამდე იგი იერუსალიმის უმაღლესი ქურუმი ხდება. მიწისძვრის შედეგად ქალაქ სიკიონის მნიშვნელოვანი ნაწილი განადგურდა.
გუტაპერჩი

გუტაპერჩი (ინგლ. guttapercha; < მალაიურიდან getah – ფისი და pertja – ხე, რომელიც არღვევს ამ ფისს, აგრეთვე კუნძულ სუმატრის ერთ-ერთი სახელწოდება) — ზოგიერთი წებოვანი მცენარის გამაგრებული წვენი, ტყავის მსგავსი; იყენებენ ტექნიკაში. 50-100 °C-ზე გახურებისას რბილდება, პლასტიკური ხდება და იხსნება არომატულ და ქლორირებულ ნახშირწყალბადებში. გუტაპერჩი მნიშვნელოვანი პროდუქტია თავისი წყალგაუმტარობისა და მაღალი ელექტროსაიზოლაციო თვისებების გამო. ბუნებრივი კაუჩუკის მსგავსად ვულკანიზდება გოგირდით, იყენებენ უმთავრესად წყალქვეშა კაბელების იზოლაციისათვის, აგრეთვე მჟავაგამძლე და მწებავი მასალების დასამზადებლად. გუტაპერჩზე მოთხოვნა მცირდება, რადგან მას ცვლიან სინთეზური ტრანს-პოლიიზოპრენით, ტრანს-პოლიქლორპრენით და ზოგიერთი სხვა სინთეზური პოლიმერით. გუტაპერჩი — სტატია ენციკლოპედია ბრიტანიკიდან (ინგლისური) ქართული საბჭოთა ენციკლოპედია, ტ. 3, თბ., 1978. — გვ. 320. Войновский А.Б., Гуттаперча, М. — Л., 1951.
ატლანტა ჰოუქსის სეზონები

ატლანტა ჰოუქსი (ინგლ. Atlanta Hawks) — პროფესიონალური საკალათბურთო კლუბი, რომელიც ატლანტა, ჯორჯიის შტატში მდებარეობს, აშშ. ჰოუქსი თამაშობს სამხრეთ-აღმოსავლეთ დივიზიონში და აღმოსავლეთ კონფერენციაში, რომელიც ნაციონალურ საკალათბურთო ასოციაციას (NBA) ეკუთვნის. გუნდი საშინაო მატჩებს ფილიფს არენაში მართავს. შენიშვნა: სტატისტიკის ბოლო შესწორების თარიღი 2011-12 წლის სეზონის დასრულება ატლანტა ჰოუქსი ატლანტა ჰოუქსის მთავარი მწვრთნელები ატლანტა ჰოუქსის ოფიციალური საიტი ატლანტა ჰოუქსის ბლოგი დაარქივებული 2012-07-23 საიტზე Wayback Machine. ↑ ლოკაუტის გამო რეგულარული სეზონი 50 მატჩიანი იყო ↑ ლოკაუტის გამო რეგულარული სეზონი 66 მატჩიანი იყო
ტობიას მიკელსენი

ტობიას პილეგაარდ მიკელსენი (დ. 18 სექტემბერი, 1986) — დანიელი ფეხბურთელი. თამაშობს დანიის სუპერლიგის კლუბ „ნორდსიელანდში“ ნახევარმცველის პოზიციაზე. მიკელსენს დანიის ეროვნულ ნაკრებში ჩატარებული აქვს ექვსი მატჩი. დანიის სუპერლიგა: გამარჯვებული: 2011–12 დანიის თასი: გამარჯვებული (2): 2009–10, 2010–11 Profile დაარქივებული 2012-06-11 საიტზე Wayback Machine. at FCN.dk Profile დაარქივებული 2011-08-11 საიტზე Wayback Machine. at Brondby.com Profile დაარქივებული 2012-07-19 საიტზე Wayback Machine.
იორეს ოკორე

იორეს ოკორე (დ. 11 აგვისტო, 1992) — კოტ-დ’ივუარული წარმოშობის დანიელი ფეხბურთელი. თამაშობს დანიის სუპერლიგის კლუბ „ნორდსიელანდში“ ცენტრალური მცველის პოზიციაზე. ოკორეს 3-3 მატჩი აქვს ჩატარებული დანიის ეროვნულ და 21-წლამდელთა ნაკრებებში. განახლდა: 2 ივნისი 2012 დანიის სუპერლიგა: გამარჯვებული: 2011–12 დანიის თასი: გამარჯვებული: 2010–11 Official site დაარქივებული 2012-11-23 საიტზე Wayback Machine. Profile დაარქივებული 2012-10-31 საიტზე Wayback Machine. at FCN.dk Profile დაარქივებული 2013-06-29 საიტზე Wayback Machine. at DBU.dk
ძვ. წ. 155

ვიკისაწყობში არის გვერდი თემაზე: ძვ. წ. 155 პუნიკუსისა და ცეზარუსის ხელმძღვანელობით ლუზიტანებმა თანამედროვე გიბრალტარის საზღვარს მიაღწიეს, სადაც ისინი რომაელმა პრეტორმა, ლუციუს მუმიუსმა დაამარცხა. ილირიის მთლიანად დასაპყრობად რომაელთა ძალისხმევის ფარგლებში, რომაული არმია კონსულ პუბლიუს კორნელიუს სციპიონ ნასიკა კორკულუმის მეთაურობით პირველად უტევენ დალმაციელებს და მათ დედაქალაქ დელიმინიუმს იპყრობენ. მენანდერ I (სანსკრიტსა და პალიზე მილინდა) ინდო-ბერძნული სამეფოს მეფე ხდება. მისი სამფლობელო გადაჭიმულია გაყოფილი ბერძნული იმპერიის, ბაქტრიის აღმოსავლეთი ნაწილიდან თანამედროვე პაკისტანის პენჯაბის პროვინციამდე და მოიცავს ინდოეთის პენჯაბის შტატს, ჰიმაჩალ-პრადეშის ტერიტორიასა და ჯამუს რეგიონს.
კრისტიან პოულსენი

კრისტიან ბიორნშოი პოულსენი (დ. 28 თებერვალი, 1980) — დანიელი ფეხბურთელი, ნახევარმცველი, ამჟამად თავისუფალი აგენტია. მას ნათამაშები აქვს მთელ რიგ ევროპულ კლუბებში და მოგებული აქვს დანიის სუპერლიგა „კოპენჰაგენთან“ ერთად, გერმანიის ლიგის თასი „შალკე 04-თან“ ერთად, უეფა-ს თასი ესპანურ „სევილიასთან“ ერთად და იტალიის სერია A „იუვენტუსთან“ ერთად. 2001 წლიდან პოულსენი თამაშობს დანიის ეროვნული ნაკრებში, სადაც 92 მატჩში გატანილი აქვს 6 გოლი. მონაწილეობა აქვს მიღებული 2002 წლის მსოფლიოს, 2010 წლის მსოფლიოს და ევროპის 2004 წლის ჩემპიონატებზე. 2005 და 2006 წლებში მოგებული აქვს დანიის წლის ფეხბურთელის ტიტული. კოპენჰაგენი დანიის სუპერლიგა: 2000–01 შალკე 04 გერმანიის ლიგის თასი: 2005 სევილია კოპა დელ რეი: 2007 უეფა-ს თასი: 2007 ევროპის სუპერთასი: 2006 ესპანეთის სუპერთასი: 2007 დანიის წლის ფეხბურთელი: 2005, 2006 დანიის წლის ახალგაზრდა ფეხბურთელი: 2001 ვიკისაწყობში არის გვერდი თემაზე: კრისტიან პოულსენი Christian Poulsen — სტატისტიკა საიტზე Soccerbase.com (ინგლისური) (ინგლისური) Official site Christian Poulsen დაარქივებული 2012-04-16 საიტზე Wayback Machine. Danish national team profile დაარქივებული 2019-08-05 საიტზე Wayback Machine. (იტალიური) Juventus FC profile დაარქივებული 2010-12-17 საიტზე Wayback Machine. (ესპანური) Spanish league profile F.C. Copenhagen statistics დაარქივებული 2007-11-05 საიტზე Wayback Machine. ESPN Profile დაარქივებული 2009-03-03 საიტზე Wayback Machine. LFCHistory Profile Premier League profile დაარქივებული 2012-10-04 საიტზე Wayback Machine.
იაკობ პოულსენი

იაკობ ბენდიქს უჰდ პოულსენი (დ. 7 ივლისი, 1983) — დანიელი ფეხბურთელი. თამაშობს საფრანგეთის ლიგა 1-ს კლუბ „მონაკოს“ ნახევარმცველი. დანიის ეროვნულ ნაკრებში ჩატარებული აქვს 24 მატჩი და გატანილი აქვს ერთი გოლი. AGF profile დაარქივებული 2009-07-18 საიტზე Wayback Machine. Danish national team profile დაარქივებული 2017-08-22 საიტზე Wayback Machine. Voetbal International profile დაარქივებული 2012-02-23 საიტზე Wayback Machine. Danish Superliga profile
ნიკი ზიმლინგი

ნიკი დიგე ზიმლინგი (დან. Niki Dige Zimling; დ. 19 აპრილი, 1985) — დანიელი ფეხბურთელი. თამაშობს დანიის კლუბ „სიონერიუსკში“ ნახევარმცველის პოზიციაზე. ზიმლინგმა პროფესიული კარიერა დაიწყო დანიურ კლუბ „ბრონდბიუში“ 2003 წელს. სხვადასხვა დროს თამაშობდა გუნდებში როგორებიცაა „უდინეზე“, ბრიუგე, „მაინცი 05“ „აიაქსი და ა.შ. მისი დებიუტი დანიის ეროვნულ ნაკრებში შედგა 2008 წელს სლოვენიის ნაკრების წინააღმდეგ ამხანაგურ მატჩში. 2006 წელს დაასახელეს დანიის წლის ახალგაზრდა ფეხბურთელად. დანიის ეროვნულ ნაკრებში ჩატარებული აქვს 21 შეხვედრა. მონაწილეობა მიიღო ევროპის 2012 წლის ჩემპიონატში. დანიის სუპერლიგა: 2005 ბელგიის ვიცე0ჩემპიონი (1): 2011/12 დანიის წლის ახალგაზრდა ფეხბურთელი: 2006 შეგიძლიათ იხილოთ მედიაფაილები თემაზე „ნიკი ზიმლინგი“ ვიკისაწყობში. ნიკი ზიმლინგი დაარქივებული 2011-06-17 საიტზე Wayback Machine. — დანიის ფეხბურთის ფედერაცია სუპერლიგის სტატისტიკა ნიკი ზიმლინგი — La Gazzetta dello Sport ↑ #25 Niki Zimling. Transfermarkt. ციტირების თარიღი: 14 ივნისი, 2018. ↑ Officielt: Niki Zimling skifter til SønderjyskE, bold.dk, 30 June 2017 ↑ Niki Zimling fik Arla Talentpris
ჰოლსტებრო

ჰოლსტებრო (დან. Holstebro) — ქალაქი დანიაში, ჰოლსტებროს მუნიციპალიტეტის ცენტრი. 2012 წლის მონაცემებით მისი მოსახლეობა 34 378 ადამიანს შეადგენს. ქალაქი გაშენებულია ფიორდთან, რომელზეც მოგვიანებით ხიდი გადეს. წერილობით წყაროებში ჰოლსტებრო პირველად 1274 წელს იხსენიება. 1552 წლის ძლიერმა ხანძარმა მრავალი შენობა გაანადგურა. ამჟამად ქალაქი დასავლეთ იუტლანდიის სამრეწველო და კულტურული ცენტრია. დანიის ქალაქების სია Holstebro Kunstmuseum Holstebro Museum Holstebro Turistbureau დაარქივებული 2007-10-12 საიტზე Wayback Machine. Holstebro Boldklub ↑ BEF44: Population 1st January, by urban areas database from Statistics Denmark
ძვ. წ. 156

ვიკისაწყობში არის გვერდი თემაზე: ძვ. წ. 156 დაიწყო პირველი დალმაციური ომი. უ-დი — ხანის დინასტიის იმპერატორი (გ. ძვ. წ. 87)
ბრენბიუ

ბრენბიუ (დან. Brøndby Kommune) — ქალაქი და მუნიციპალიტეტი დანიაში, კუნძულ ზელანდიის აღმოსავლეთ სანაპიროზე, დედაქალაქის ოლქში. მუნიციპალიტეტის ფართობი 21 კმ²-ია, მოსახლეობა კი 33 831 ადამიანს შეადგენს (2008). მეზობელი მუნიციპალიტეტებია ვიდოვრე, რედოვრე, გლოსტრუპი, ალბერტსლუნდი და ვალენსბეკი. დანიის ქალაქების სია Municipality's official website დაარქივებული 2020-08-10 საიტზე Wayback Machine. Brøndby IF დაარქივებული 2014-09-01 საიტზე Wayback Machine. Krak searchable/printable maps დაარქივებული 2007-10-05 საიტზე Wayback Machine. Krak map of Brøndby დაარქივებული 2012-03-20 საიტზე Wayback Machine.
ტოსტრუპი

ტოსტრუპი (დან. Taastrup) — დანიის დედაქალაქ კოპენჰაგენის თანამგზავრი ქალაქი, ჰეიე-ტოსტრუპის მუნიციპალიტეტის ცენტრი. 2012 წლის მონაცემებით მოსახლეობა 32 719 ადამიანს შეადგენს.. ტოსტრუპი კოპენჰაგენის მეტროპოლიურ არეალსა და როსკილეს შორის მდებარეობს, ქალაქ ალბერტსლუნდის სიახლოვეს. დანიის ქალაქების სია ↑ Nyt fra Danmarks Statistik - tabel 2 (PDF)
სლაგელსე

სლაგელსე (დან. Slagelse) — ქალაქი დანიაში, კუნძულ ზელანდიაზე, სლაგელსეს მუნიციპალიტეტში, კოპენჰაგენიდან დაახლოებით 100 კმ-ით სამხრეთ-დასავლეთით. 2012 წლის მონაცემებით მოსახლეობა 32 133 ადამიანს შეადგენს. XI საუკუნეში, სლაგელსეში ფუნქციონირებდა ზარაფხანა და ვაჭრობის მნიშვნელოვანი ცენტრი იყო. ტრელებორგის სიახლოვეს, აღმართულია XI საუკუნის ეკლესია და ვიკინგების ციხესიმაგრე. რამდენიმე წლის განმავლობაში, სლაგელსეს გრამატიკის სკოლაში სწავლობდა ჰანს კრისტიან ანდერსენი, რომელიც ამ ქალაქს აღწერს როგორც „უსიამოვნოს“. დანიის ქალაქების სია Slagelse Kommune დაარქივებული 2007-06-09 საიტზე Wayback Machine. Slagelse Museum დაარქივებული 2010-12-19 საიტზე Wayback Machine. Slagelses historie დაარქივებული 2008-05-13 საიტზე Wayback Machine. Vikingeborgen Trelleborg ↑ BEF44: Population 1st January, by urban areas database from Statistics Denmark
ძვ. წ. 158

ვიკისაწყობში არის გვერდი თემაზე: ძვ. წ. 158 რომაელების მოთხოვნით, არარატეს V კაპადოკიელი სელევკიდების მეფის, დემეტრიუს I სოტერის წინადადებაზე უარს ამბობს და მის დას ცოლად არ ირთავს. საპასუხო სელევკიდები კაპადოკიას უტევენ და არარატეს V-ს ტახტიდან აგდებენ. დემეტრიუსი მის ნაცვლად ოროფერნესს ნიშნავს. უფროსი ძმის, იუმენეს II-ის გარდაცვალების შემდეგ პერგამონის ტახტზე ატალ I სოტერის მეორე ვაჟი, ატალ II ფილადელფუსი ადის. პუბლიუს რუტილიუს რუფუსი — რომაელი კონსული, სახელმწიფო მოხელე, ორატორი და ისტორიკოსი. (გ. დაახლოებით ძვ. წ. 78 წ.) იუმენეს II — პერგამონის მეფე ძვ. წ. 197 წლიდან, ატალიდების დინასტიის წარმომადგენელი. სახელმწიფო მოხელე, რომლის დროსაც პატარა სახემწიფომ ძლიერების პიკს მიაღწია და პერგამონი ანატოლიაში ბერძნული კულტურის დიდი ცენტრი გახდა.
ჰილერედი

ჰილერედი (დან. Hillerød) — ქალაქი დანიაში, კუნძულ ზელანდიის ჩრდილოეთ ნაწილში, დედაქალაქის ოლქში. 2012 წლის მონაცემებით მოსახლეობა 30 570 ადამიანს შეადგენს და ამ მაჩვენებლით ზელანდიის ამ ნაწილის მესამე უდიდესი ქალაქია კოპენჰაგენისა და ჰელსინგერის შემდეგ. ჰილერედს მდიდარი სავაჭრო და კულტურული ცხოვრება გააჩნია. განსაკუთრებით ცნობილია ცენტრში აღმართული ფრედერიკსბორგის ციხესიმაგრით. დანიის ქალაქების სია ↑ BEF44: Population 1st January, by urban areas database from Statistics Denmark
ალბერტსლუნი

ალბერტსლუნდი (დან. Albertslund) — დანიის დედაქალაქ კოპენჰაგენის გარეუბანი ალბერტსლუნდის მუნიციპალიტეტში, კოპენჰაგენიდან 15 კილომეტრით დასავლეთით. 2010 წლის მონაცემებით მოსახლეობა 27 457 ადამიანს შეადგენს. დანიის ქალაქების სია Albertslund Kommune ↑ Statistikbanken Tabel BEF44